<classify> Waandishi Wetu DAR ES SALAAM ZIMBABWE imeeleza kutofurahishwa na hatua ya Marekani kumuwekeavikwazo vya kusafiri Anselem Nhamo Sanyatwe, ambaye ni balozi wake nchiniTanzania. Katika taarifa ya serikali ya Zimbabwe iliyotolewa jana imeitaja hatuahiyo ya Marekani kama inayorudisha uhuru wa taifa hilo. Zaidi ilisema hatua hiyo inashinikiza migawanyiko badala ya kuleta uponyajiwa taifa na maelewano. Wizara ya Mambo ya Nje Marekani ilitangaza vikwazo dhidi ya BaloziSanyatwe, ambaye ni Brigedia mstaafu ya jeshi la kitaifa la ulinzi wa rais, na mkewe kutokana na kuhusika kwake katika ukiukajimkubwa wa haki za binadamu. Wizara hiyo Marekani imeeleza kuwa inazo taarifa za kuaminika kwambaAnselem Sanyatwe alihusika katika msako mkali dhidi ya raia Zimbabwe ambao hawakujihamiwakati wa ghasia zilizozuka Agosti mosi mwaka jana baada ya Uchaguzi Mkuu, nakusababisha vifo vya watu raia sita. Kutokana na hatua hiyo Zimbabwe imesema imepokea kwa uzito uamuzi huowa baadhi ya mataifa yenye nguvu yaliojichukulia hatua binafsi. Katika taarifa yake hiyo iliyotolewa jana Zimbabwe ilisema kuwa vikwazohivyo ni kinyume cha sheria na kushinikizwa kwa hatua nyingine kama hiyoitakuwa haina manufaa. Sanyatwe ambaye alikuwa mkuu wa kitengo cha jeshi la ulinzi wa rais,na sasa ni balozi wa Zimbabawe Tanzania aliushutumu upinzani kwa mauaji hayokatika ushahidi aliotoa mbele ya tume ya uchunguzi iliyongozwana rais mstaafuwa Afrika Kusini, Kgalema Motlanthe. Agosti mosi mwaka jana ghasia zilizuka nchini Zimbabwe kati yawafuasi wa upinzani na vikosi vya usalama katika mji wa Harare huku kukiwa namaandamano ya kupinga kucheleweshwa kwamatokeo ya uchaguzi. Magari yaliyobeba maji ya kuwatawanya waandamanaji na mabomu yamachozi yalitumiwa katika barabara muhimu za mji wa Harare baada ya wafuasi wachama cha upinzani cha MDC Alliance kuweka vizuizi katikati ya mji huo. Watu sita waliuawa katika maandamano hayo ya wafuasi wa chama chaupizani cha MDC mjini Harare. Makundi ya waandamanaji yaliyokuwa katikati ya mji huo tangu alfajiribaada tu ya kutangazwa kwamba Zanu PF kimeshinda viti vingi katika bunge nakwamba matokeo ya urais hayakuwa tayari, hali ilibadilika. Walifanya maandamano katika barabara muhimu mjini Harare na kuelekeakatika ofisi za zamani za chama cha Zanu PF wakibeba mawe makubwa, fimbo. Kundi hilo lilisema tunamtaka Chamisa, wakiamini kwamba uchaguzihuo ulikumbwa na udanganyifu. Matokeo yalionyesha kwamba Zanu-PF kilishinda viti vingi vya ubungekatika uchaguzi huo tangu kungatuliwa madarakani kwa Robert Mugabe. Chama cha upinzani cha muungano wa MDC kilisema udanganyifu umefanyikana kwamba mgombea wake Nelson Chamisa alikuwa ameibuka mshindi.  <topic>: kimataifa 